Asl rangiga qaytgan “Big Ben”, yakunlangan Paralimpiya oʻyinlari, Koreyadagi dinozavrlar koʻrgazmasi — 6 sentyabr suratlari

Bugunning eng sara suratlarini e‘tiboringizga havola etamiz.
Nyu-Dehlida hindlarning e‘tiqodi boʻyicha xudosi hisoblangan Ganesh sharafiga oʻtkazilayotgan bayramda haykalni koʻtarib olgan bola.
Janubiy Koreyada 1 oktyabrda start oladigan dinozavrlar koʻrgazmasi uchun oʻrnatilgan dinozavrlar maketlari.
Xalq Gvineyada harbiylar tomonidan oʻtkazilgan davlat toʻntarishi oqibatida prezident Alfa Kondening «agʻdarilishini» nishonlamoqda.
Mexikodagi San Fransisko de Asis cherkovida dam olish uchun toʻxtagan muhojirlar.
Bugun dunyoning turli mintaqalarida yangi oʻquv yili boshlandi. Ispaniyadagi maktablardan birida bolasini olib borgan ona va maktabda qolishni istamayotgan bolakay. Ha, shirin uyqudan uygʻonib maktabga borish qiyin.
Venesiyada tarixiy Regata-2021 qayiqlar spektakli boʻlib oʻtdi.
Buyuk Britaniya poytaxti London shahrida joylashgan «Big Ben» soati millari 2017 yildan buyon olib borilgan restavrasiya ishlari natijasida oʻzining asl ranglariga qaytdi.
Yaponiya poytaxti Tokioda oʻtgan navbatdagi yozgi Paralimpiya oʻyinlari oʻz nihoyasiga yetdi. Yopilish marosimidan olingan suratlardan ba‘zilarini havola etamiz.
Yaponiyalik sportchilar Paralimpiya oʻyinlari yopilish marosimida yaponcha «Arigato», ya‘ni «Rahmat» degan yozuvni koʻtarib chiqishdi. Sizga ham «Arigato»!